 Agaasimaha waaxda farsamada xiriirka Soomaaliyeed ee kubada cagta ahna macalinkii hore ee qaranka Macalin Cawil Ismaaciil Maxamed ayaa sheegay in uu aaminsan yahay in baahi weyn oo ay tabayaan cayaartoyda Soomaaliyeed ay tahay maqnaashaha garoon heer caalami ah oo ay tababarada ku sameeyaan laguna cayaaro horyaallada dalka, isagoo intaa raaciyay in ciyaartoyda xulka qaranka Soomaaliyeed oo aan fursad u helin garoon cows leh oo dalkooda gudihiisa ay kula tababar qaataan ay sabab u noqotay in cayaartoyda Soomaaliya marka ay dibadaha tagaan ay dhibaato xoogan kala kulmaan la qabsashada garoomada cowska leh oo ay ku cayaaraan. 